પ્રાપ્ત માહિતી અનુસાર, વિદ્યાનગરમાં સ્ટ્રાઇક ગૃપ અને ભગતસિંહ ઓલ ઇન્ડિયા યુથ કાઉન્સિલના ઉપક્રમે ગણેશોત્સવનું આયોજન કરાયું છે. જેમાં સોમવારે સાંજની આરતીમાં હાર્દિક પટેલ હાજરી આપનાર હતા. જો કે, હાર્દિક સમારંભ સ્થળે પહોંચે તે પહેલાં જ ચીખોદરા ચોકડી પાસેથી પોલીસ દ્વારા ધરપકડ કરવામાં આવી હતી. ગાંધીનગર પાસીંગની પોલીસ ગાડીમાં બેસાડી તેને અજ્ઞાત સ્થળે લઇ જવાયો હતો. હાર્દિકના કાફલામાં જોડાયેલા તેના એક સમર્થકે વિદ્યાગનર ખાતે સમારંભમાં ઉપસ્થિત 'પાસ'ના પ્રવક્તા વરુણ પટેલને આ અંગેની જાણ કરતા વરુણે કાર્યક્રમ સ્થળે જાહેરાત કરી હતી કે, હાર્દિક પટેલની ચીખોદરા ચોકડી પાસેથી પોલીસે ધરપકડ કરવામાં આવી હોવાથી તેઓ આ કાર્યક્રમમાં આવી શકશે નહીં.